google/wiki40b huggingface dataset:
Karmelitánské nakladatelství

Karmelitánské nakladatelství s.r.o. je katolícky orientované české nakladateľstvo, ktoré prevádzkujú karmelitáni. Bolo založené v roku 1991, sídli v Kostelní Vydří (hoci jeho vedenie už presídlilo do Prahy) a patrí k najväčším vydavateľom náboženskej literatúry v Česku. Prevádzkuje sieť vlastných kníhkupectiev a distribúciu kníh po území celého Česka.
Príkladom vydaných autorov sú Józef Augustyn, Maria Calasanz Ziescheová, Marie Svatošová, Kateřina Lachmanová Jiří Reinsberg, Josef Pieper, Agostino Casaroli, Joachim Meisner, Jiří Šindar, Václav Vaško, Viktor Frankl, Vojtěch Kodet, Hana Pinknerová a ďalších viac než 200 autorov.

Slovensko

Na Slovensku vzniklo Karmelitánske nakladateľstvo, s. r. o. ako dcérska spoločnosť v júli 2005. V minulosti prevádzkovalo nakladateľstvo predajňu na Medenej a Kníhkupectvo Blumentál na Radlinského ulici v Bratislave. Po tom čo dostalo výpoveď z priestorov na Medenej ulici dlhšie nemalo na Slovensku predajňu. V apríli, 2011 otvorili predajňu Kníhkupectvo u kapucínov pri kostole svätého Štefana v Bratislave. Začiatkom júla 2013 otvorili predajňu U sv. Ondreja v Ružomberku. Okrem predaja kníh a náboženských predmetov organizovali aj prezentácie kníh a autogramiády autorov.
V novembri 2015 z rozhodnutia českého Karmelitánskeho nakladateství vstúpilo slovenské Karmelitánske nakladateľstvo do likvidácie. Boli zrušené aj slovenské internetové stránky - www.kna.sk.
Stredoruská vysočina

Stredoruská vysočina (rusky Среднерусская возвышенность; ukrajinsky Середньоруська височина) je vysočina rozprestierajúca sa vo stredozápadných oblastiach európskej časti Ruska a zasahujúca tiež na severovýchod Ukrajiny. Leží približne uprostred Východoeurópskej roviny a tiahne sa od širokého údolia rieky Oky na severe po Doneckú vysočinu na juhu. Od severu k juhu je takmer 1 000 km dlhá, od západu k východu cca 500 km široká. Priemerná nadmorská výška je 200 – 250 m, najvyšší bod dosahuje 293 m.
V Stredoruskej vysočine pramení niekoľko veľkých riek: Oka, Desna, Sejm, Psel, Vorskla, Don a jeho prítok Severný Donec.
Oblasť je pokrytá prevažne poľami a lesostepou a má kvalitnú černozemnú pôdu, ktorá na severu prechádza k podzolu. Sú tu čiastočne ťažné zásoby uhlia a obrovské ložiská železnej rudy v oblasti Kurskej magnetickej anomálie. Na území vysočiny sú dve prírodné rezervácie.
Paul Newman

Životopis

Otec Paula Newmana (Arthur Samuel Neumann) bol maďarsko - poľského židovského pôvodu, matka (Terézia Fecková) bola Slovenka, rodáčka z dedinky Ptičie neďaleko Humenného. Herectvu sa venoval už v škole. Počas druhej svetovej vojny slúžil v americkom námorníctve ako strelec a obsluha rádia. Pôvodne ho zaradili do programu pre pilotov, ktorý musel kvôli farbosleposti opustiť.
Preslávil sa hneď svojím druhým filmom Niekto tam hore ma má rád (1956), kde si zahral boxera Rockyho Graziana. V dráme Dlhé, horúce leto (1958) si zahral hlavnú úlohu podpaľača Bena Quicka a zoznámil sa so svojou budúcou manželkou Joanne Woodwardovou.
Paul Newman bol známy svojím zanietením pre automobilový šport. Zúčastnil sa ako vodič niekoľkých súťaží cestných vozidiel a jeho tím vyhral viacero šampionátov otvorených kôl pretekov IndyCar. Bol spoluzakladateľom potravinárskej firmy Newman's Own. Svoj podiel na jej zisku venoval charite. V máji 2007 suma týchto darov dosiahla 220 miliónov dolárov.
Sivý vrch (geomorfologická časť)

Vymedzenie

Nachádza sa v najzápadnejšej časti Západných Tatier a dominuje mu rozsiahly horský hrebeň s rovnomenným vrchom (1 805 m n. m.). Jalovecká a Bobrovecká dolina so sedlom Pálenica ohraničujú Sivý vrch na východe od Liptovských Tatier, severnejšie nadväzujú Roháče, obe časti Západných Tatier. Na severe susedí Zuberská brázda, podcelok Podtatranskej brázdy, západným smerom leží Prosečné, patriace do Chočských vrchov. Južným smerom nadväzuje Podtatranská kotlina a jej časti Chočské podhorie, Matiašovské háje a Smrečianska pahorkatina.

Ochrana prírody

Celý Sivý vrch je súčasťou Tatranského národného parku, z maloplošných chránených území sa tu nachádza národná prírodná rezervácia Mních, Sivý vrch a Suchá dolina, ako aj prírodná rezervácia Úplazíky.

Turizmus

Táto časť Tatier patrí medzi turisticky menej navštevované, no lákadlom sú skalné bralá a poloha na okraji pohoria s jedinečnými výhľadmi. Sivý vrch (1 805 m n. m.) je najzápadnejším vrchom v hlavnom tatranskom hrebeni, hoci južným smerom pokračuje bočný hrebeň a značený chodník až na Babky (1 566 m n. m.). Hrebeň je prístupný z viacerých smerov z okolitých dedín tak na Orave, ako aj v Liptove. Medzi Malou kopou a Mníchom sa nachádza Chata pod Náružím.
ISO 3166-2:PG

Kódy ISO 3166-2 pre Papuu-Novú Guineu identifikujú 19 provincií a 1 dištrikt. Prvá časť (PG) je medzinárodný kód pre Papuu-Novú Guineu, druhá časť pozostáva z troch písmen identifikujúcich provinciu.

Zoznam kódov

PG-CPK Chimbu (Kundiawa)
PG-CPM Central (Port Moresby)
PG-EBR East New Britain (Rabaul)
PG-EHG Eastern Highlands (Goroka)
PG-EPW Enga (Wabag)
PG-ESW East Sepik (Wewak)
PG-GPK Gulf (Kerema)
PG-MBA Milne Bay (Alotau)
PG-MPL Morobe (Lae)
PG-MPM Madang (Madang)
PG-MRL Manus (Lorengau)
PG-NCD National Capital District (Port Moresby)
PG-NIK New Ireland (Kavieng)
PG-NPP Northern (Popondetta)
PG-NSA North Solomons (Arawa)
PG-SAN Sandaun (Vanimo)
PG-SHM Southern Highlands (Mendi)
PG-WBK West New Britain (Kimbe)
PG-WHM Western Highlands (Mount Hagen)
PG-WPD Western (Daru)
Jamie Foxx

Životopis

Vychovali ho adoptívni rodičia jeho matky. Od mladosti hral na klavír a na strednej škole hral basketbal a americký futbal. Na vysokej škole študoval vážnu hudbu.
Od roku 1989 pracoval ako komik a v tej dobe si zmenil meno na Jamie Foxx. Jeho filmový debut bol v roku 1992 vo filme Hračky. Nasledovali úlohy vo filmoch ako Víťazi a porazení, Ali, Ray, Collateral, Miami Vice, Dreamgirls alebo Ctihodný občan.
Jeho hudobná kariéra začala v roku 1994, kedy vydal svoj prvý album Peep This. V roku 2005 vydal druhý album Unpredictable, ktorého sa predalo len v USA cez 1,98 miliónov kópií a získal dvojnásobnú platinovú platňu.
Jozef Voskár (hokejista)

Klubový hokej

Je známy najmä z mnohoročného pôsobenia v HC Slovan Bratislava, hrával aj v HKm Zvolen, českej extralige a vo fínskej SM-liige. V sezóne 2006/07 pôsobí v maďarskom klube Újpesti TE, ktorý hrá tamojšiu najvyššiu súťaž a zároveň interligu. 13. februára 2007 ho na tréningu napadol spoluhráč, maďarský reprezentant András Horváth a spôsobil mu otras mozgu, ktorý si vyžiadal hospitalizáciu v budapeštianskej nemocnici. Klub na druhý deň Horvátha prepustil. Ten svoj čin oľutoval a zároveň uviedol, že sa dohodol na tréningoch s jedným slovenským mužstvom.

Reprezentácia

V slovenskej reprezentácii odohral 44 zápasov, strelil 7 gólov. Zúčastnil sa svetového šampionátu v roku 1998.
Laveyrune

Poloha

Laveyrune má rozlohu 13,44 km². Najvyšší bod je položený 1 365 m n. m. a najnižší bod 974 m n. m.

Obyvateľstvo

Laveyrune má 135 obyvateľov (2009).
Graf vývoja obyvateľstva:
Zdroje: INSEE
Craonnelle

Poloha

Obec má rozlohu 5,91 km². Najvyšší bod je položený 191 m n. m. a najnižší bod 56 m n. m.

Obyvateľstvo

Počet obyvateľov obce je 107 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tôtes (obec)

Poloha

Obec má rozlohu 7,61 km². Najvyšší bod je položený 172 m n. m. a najnižší bod 138 m n. m.

Obyvateľstvo

Počet obyvateľov obce je 1 457 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Panciernatky

Stavba tela

Telo je tvorené jedinou bunkou ktorá je monádoidná alebo kokálna. Menej často sa vyskytujú aj trichálne, kapsálne a rizopódiové typy stielok. Ploché váčky pod cytoplazmatickou membránou prestúpené celulózou tvoria pancier - téku alebo amfiesmu. Nemajú bunkovú stenu, čo druhom s rizopódiovým typom stielky umožňuje pohyb prostredníctvom panôžok. Niektoré panciernatky majú vymrštiteľné útvary, tzv. trichocysty.
Keďže sú fotosynteticky aktívne, majú chloroplasty a fotosyntetické farbivá. Najčastejšia konbinácia chlorofylov je chlorofyl a a chlorofyl c, z karoténov sa vyskytuje beta-karotén a z xantofylov peridinín. Ako zásobné látky im slúži škrob, volutín a lipidy vo forme tukových kvapôčok. Skoro polovica panciernatok je čisto heteortrofná, čiže neschopná fotosyntézy a vyživuje sa paraziticky. Aj tie panciernatky, ktoré sú autotrofné, prechádzajú k mixotrofii. Majú potravinové vakuoly pulzury, ktoré sa uplatňujú pri fagocytóze. Ich bunkové jadro je bez histónov, čím pripomína prokaryotické organizmy. Majú svetlocitlivú škvrnu stigmu podobne ako červenoočká.

Rozmnožovanie

Rozmnožovanie môže byť pohlavné a nepohlavné. Nepohlavne sa rozmnožujú delením, pohlavne izogamiou alebo anizogamiou. Parazitické druhy majú veľmi zložité vývojové cykly.

Ekológia a význam

Panciernatky sa vyskytujú vo všetkých typoch vôd - sladkých, brakických aj morských. Mnohé produkujú nebezpečné toxíny – paralyzujúce, hepatotoxické, neurotoxické, cytotoxické. Pri premnožení zapríčiňujú vegetačné sfarbenia pobrežných vôd do červenohneda alebo žltohneda. Nadmerný rozvoj panciernatiek nepriaznivo pôsobí na vodné organizmy, najmä na ryby a spôsobuje ich úhyn. Niektoré heterotrofné druhy v planktóne tropických morí svetielkujú (bioluminiscencia). Svetielkovanie umožňujú drobné útvary v cytosole obsahujúce enzým luciferín.
Smylovsko-pálfiovská kúria

História

Prvé písomné zmienky o kúrii sú z roku 1522. Kúria bola unikátna najmä tým, že plnila úlohu šľachtického sídla, ale mala i hospodársku funkciu, keďže priamo v kúrii bol mlyn aj pivovar. Grinavský majer mali vo vlastníctve šľachtici ako Smyl (1522), Saghy (1551), Istvanffy (1588), Draškovič, Kerekeš (1612), Peterffy (1699) či Pálfi (1846).
V 18. storočí bolo súčasťou kúrie aj 5 stajní, z ktorých 3 vlastnil pivovarník a 2 mlynár).
V prvej polovici 19. storočia bola kúria znovu prestavaná na obytnú a býval v nej zástupca pálfiovských panstiev.
Kúria bola niekoľkokrát prestavaná, najmä v druhej polovici 20. storočia, kedy budovu využívalo Jednotné roľnícke družstvo (JRD). V jednej časti majera bola dokonca aj liaheň kačíc.
V roku 2008 ju od mesta Pezinok odkúpila súkromná spoločnosť, ktorá 
tu plánovala prevádzkovať gastronomicko-vinárske zariadenie spojené s ubytovaním a ďalšími službami.

Architektúra

Kúria je v tvare písmena „L“, hlavné krídlo má tri podlažia s rozsiahlymi klenutými pivničnými priestormi.
Bočné krídlo kúrie je dvojpodlažné. V tejto časti bol kedysi aj mlyn, tieklo tadiaľ aj koryto vtedajšieho potoka. Z pôvodného mlynu sa nič nezachovalo.
Významnou časťou kúrie je suterén. Priečkami je delený na tri priestory s valenými klenbami.
Obvodové múry sú spevnené vloženými drevenými trámami. Reprezentatívnu úroveň kúrie v jeho obytnej časti dokumentujú aj okná palácového typu.
Pred fasádou bočného krídla sa nachádza výrazný prvok kúrie – veža s tvarmi odvodenými od windsorskej novogotiky, ktorá bola pristavená na prelome 19. a 20. storočia.
USS New Hampshire (BB-70)

USS New Hampshire (BB-70) bola nikdy nepostavená bojová loď triedy Montana USA. Nazvaná bola po 9. štáte USA New Hampshire.

Stavba

Rozhodnutie o stavbe padlo 19. júla 1940, a stavať ju mala lodenica New York Navy Yard. Avšak skôr ako sa stihlo začať, bolo rozhodnuté stavbu zrušiť (21. júla 1943).
Cestayrols

Poloha

Cestayrols má rozlohu 17,03 km². Najvyšší bod je položený 282 m n. m. a najnižší bod 188 m n. m.

Obyvateľstvo

Cestayrols má 489 obyvateľov (2009).
Graf vývoja obyvateľstva:
Zdroje: INSEE
Peter Černo

Životopis

Teologické štúdiá absolvoval na teologickom učilišti v Banskej Bystrici, vysvätený za kňaza (18. marca 1934). Rokuk. kazateľ, náboženský publicista.
STS-41-G

Priebeh letu

Challenger odštartoval z KSC 5. októbra 1984 o 7:03 EDT. Už 9 hodín po štarte bol satelit ERBS vypustený z nákladového priestoru pomocou manipulátora RMS. Urýchľovací stupeň vyniesol satelit na dráhu vo výške 560 km. ERBS bol prvý z troch satelitov určených na sledovanie radiácie a pohybov energie z trópov do polárnych oblastí.
Hlavnou úlohou druhého dňa bolo sprevádzkovanie prístroja Shuttle Imaging Radar-B (SIR-B). SIR-B bol súčasťou experimentálneho balíka OSTA-3 uloženého v nákladovom priestore, ktorý tiež obsahoval veľkoformátové kamery, merače zamorenia ovzdušia a experiment FILE. SIR-B bola vylepšená verzia prístroja OSTA-1 použitého pri lete STS-2. Skladala sa z panelovej antény z rozmermi 11x2m. SIR-B bol v prevádzke počas celého letu, ale pre problémy z anténou na raketopláne museli byť dáta z neho zaznamenané na palube a na Zem odovzdané neskôr ako sa plánovalo.
Scully-Power vykonával počas celého letu oceánografické pozorovania. Garneau vykonával pokusy CANEX podporované kanadskou vládou, ktoré boli spojené z lekárskymi, robotickými, atmosférickými a klimatickými vedami. Neskôr sa hlavne v bulvárnych médiách objavili informácie, že 10.10.1984 sovietske laserové centrum Terra-3 ožiarilo Challenger nízko výkonným laserom. Hoci to údajne malo spôsobiť nefunkčnosť niektorých palubných prístrojov a dočasné oslepenie posádky, neskôr boli tieto informácie vyvrátené samotnými členmi posádky. Astronauti Leestma a Sullivanová vykonali 11.10.1984 výstup do otvoreného priestoru, pri ktorom otestovali zariadenie na tankovanie družíc (Orbital Refueling System). Raketoplán pristál 13.10. na dráhe SLF na Kennedyho vesmírnom stredisku po 54 sekundovom dojazde.
Banyuls-dels-Aspres

Poloha

Obec má rozlohu 10,53 km². Najvyšší bod je položený 124 m n. m. a najnižší bod 41 m n. m.

Obyvateľstvo

Počet obyvateľov obce je 1 217 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Plogastel-Saint-Germain

Poloha

Obec má rozlohu 31,39 km². Najvyšší bod je položený 160 m n. m. a najnižší bod 35 m n. m.

Obyvateľstvo

Počet obyvateľov obce je 1 830 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anikó Vargová

Pedagogická činnosť

V rámci pedagogickej činnosti, je autorkou tvorivej dielne s názvom „Nová Scénička – zahrajme sa na divadlo“; interaktívneho programu pre žiakov materských a základných škôl.
Dwayne Johnson

Kariéra

Väčšinu svojej wrestlerskej kariéry strávil vo WWE, kde získal celkovo 16 titulov: 9 titulov v ťažkej váhe, 7 WWE titulov, 2-krát WCW svetový titul, 2-krát Intercontinental tituly, a 5 WWE Tag Team titulov. Bol šiesty WWF/E Triple Crown Champion. Tiež je víťazom 2000 Royal Rumble. Neskôr sa začal viac venovať hereckej kariére.
V roku 2000 napísal autobiografiu The Rock Says, ktorá debutovala ako číslo 1 v rebríčku The New York Times Best Seller a bola najpredávanejšia kniha niekoľko týždňov.Cena knihy bola 657 amerických dolárov.
Herecký debut mal v roku 2002 vo filme Kráľ Škorpión. Za túto rolu dostal 5 a pol milióna amerických dolárov, čo bola v tom čase najvyššia suma, ktorú kedy zaplatili hercovi za jeho prvú rolu. Odvtedy sa objavil v úspešných filmoch ako sú Pobrežná Hliadka (Baywatch, 2017) Vitajte v džungli, Buď cool, Kráčajúca skala, Gang v útoku, Plán hry, Dostaňte agenta Smarta, Hora čarodejníc (tiež Útek na Horu čarodejníc), Planéta 51, Skala, Zúbková víla,Cesta na tajomný ostrov,Doom (tiež Misia na Mars), Fízli zo zálohy, Neľútostný pomstiteľ,Rýchlo a zbesilo 4,  Rýchlo a zbesilo 5, Rýchlo a zbesilo 6 , Rýchlo a zbesilo 7 a Rýchlo a zbesilo 8 Rýchlo a zbesilo 9 (Hobbs and Shaw), Mrakodrap, Rampage Ničitelé, San Andreas ale ša ta to nevadí.
Barrême

Poloha

Barrême má rozlohu 37,05 km². Najvyšší bod je položený 1 621 m n. m. a najnižší bod 685 m n. m.

Obyvateľstvo

Barrême má 467 obyvateľov (2009).
Graf vývoja obyvateľstva:
Zdroje: INSEE
Citová výchova

Citová výchová je pôsobenie na diferenciáciu, prehlbovanie a obohacovanie citového života, na kontrolu a adaptovanosť jeho vonkajších prejavov. Realizuje sa prostredníctvom vzťahu s ľuďmi, vzťahom k sebe samému i k okolitej realite. Vzorce emočných reakcií, ktoré sa človek v priebehu života naučí, závisia od jeho kultúrneho prostredia, sociálnej príslušnosti a osobnej skúsenosti.

Externé zdroje

FILIT Zdroj, z ktorého (pôvodne) čerpal tento článok
Brouy

Poloha

Obec má rozlohu 8,39 km². Najvyšší bod je položený 147 m n. m. a najnižší bod 114 m n. m.

Obyvateľstvo

Počet obyvateľov obce je 124 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pyroraptor

Opis

Hoci je Pyroraptor známy len zo skromných pozostatkov, aj tie stačia na jeho zaradenie do čeľade dravých dinosaurov Dromaeosauridae, čo bola čeľaď veľmi blízko príbuzná vtákom, ktorej zástupcovia sa vyznačovali veľkým otáčavým pazúrom na nohách. Hoci disponoval dĺžkou iba 2,5 m, bol väčší než Velociraptor. Medzi jeho korisť zrejme patrili hadrosaury a ak lovil v skupine, možno aj sauropódy. Vedci sa domnievajú, že Pyroraptor mohol byť operený, podobne ako jeho blízky príbuzný Microraptor a Sinornithosaurus.

Meno

Jeho meno znamená „zlodej olympijského ohňa“ a vychádza z toho, že jeho fosílie boli objavené po lesnom požiari.

V populárnej kultúre

Pyroraptor je hlavným aktérom pseudo-dokumentárného snímku z cyklu Dinosaur Planet s názvom „Pod“. V rámci deja sa samec Pyroraptora s názvom „Pod“ dostáva na izolovaný ostrov Hateg na území dnešného Rumunska, kde sa stretáva s malými ostrovnými formami európskych dinosaurov.
Močový mechúr

Močový mechúr (lat. vesica urinaria) je elastický dutý orgán väčšiny stavovcov, ktorý slúži (prinajmenšom) na uskladnenie moču. Ontogeneticky vzniká ako výbežok kloaky. 
U žiab a korytnačiek slúži aj predovšetkým na uskladnenie vody. Niektoré plazy a vtáky (skoro všetky okrem pštrosa) v dospelosti už močový mechúr nemajú.
Výkonný riaditeľ

Executive director

Výraz "executive director" sa používa najmä na odlíšenie od "non-executive director" a v severnej Amerike (ale podobne už aj na Slovensku) - popri termínoch "executive secretary, CEO, president" - aj niekedy na označenie vedúcich zamestnancov napríklad aj v neziskových organizáciách a podobne.
Úlohou "executive director"-a v prvom význame (ďalej len "výkonný riaditeľ") je navrhovať, vyvíjať a implementovať strategické plány spôsobom šetriacim náklady a čas. Výkonný riaditeľ je zodpovedný aj za dennú prevádzku spoločnosti, vrátane riadenia výborov, zamestnancov, vyvíjania podnikateľských zámerov v spolupráci so správnou radou.
Výkonný riaditeľ je členom správnej rady (Board of Directors). Výkonný riaditeľ podlieha predsedovi správnej rady. Správna rada môže ponúknuť podnety a nápady, ako zlepšiť organizáciu, ale až výkonný riaditeľ rozhodne, či a ako sa myšlienky realizujú.
Výkonný riaditeľ je zodpovedný za vedenie organizácie a často popri práci kancelárskeho typu plní aj motivačnú úlohu a rozvíja podnikovú kultúru. Teda jeho úlohou je aj motivovať svojich podriadených, zamestnancov k lepšiemu výkonu.
Ako názov napovedá, výkonný riaditeľ potrebuje byť informovaný o všetkom, čo sa deje v organizácii. Teda má mať prehľad o zamestnancoch, rozpočte, majetku spoločnosti a všetkých ostatných zdrojov spoločnosti, aby podporil čo najlepšie využitie a zvýšenie ziskovosti organizácie a jej profilu.
Quincerot (Yonne)

Poloha

Obec má rozlohu 9,91 km². Najvyšší bod je položený 347 m n. m. a najnižší bod 221 m n. m.

Obyvateľstvo

Počet obyvateľov obce je 75 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Escots

Poloha

Obec má rozlohu 4,06 km². Najvyšší bod je položený 770 m n. m. a najnižší bod 388 m n. m.

Obyvateľstvo

Počet obyvateľov obce je 26 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Džungľa (vegetácia)

Etymológia

Slovo pochádza z nemeckého Dschungel (staršie aj Dschangeln a pod.), ktoré znamená džungľa. Nemčina slovo v 19. storočí prevzala z anglického slova jungle (staršie aj jangal, jingle, jungul), ktoré znamená džungľa. Anglické slovo je prvýkrát doložené v roku 1776 a pochádza z hindského slova džangal, ktoré pôvodne znamenalo púšť, pustina, ale neskôr znamenalo džungľa. Hindské slovo pochádza zo sanskritského slova džángala, ktoré znamená suchý alebo púšť.
Senlis (Pas-de-Calais)

Poloha

Obec má rozlohu 4,9 km². Najvyšší bod je položený 167 m n. m. a najnižší bod 77 m n. m.

Obyvateľstvo

Počet obyvateľov obce je 183 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Srbsko

Dejiny

Na území dnešného Srbska sa Slovania (Srbi) usadili počas 6. storočia. V tej dobe bolo územie pod silným vplyvom Východorímskej ríše, a tak sa tu uchytilo pravoslávie. V polovici 10. storočia vzniklo prvé kráľovstvo v Raške, ktorému vládol Časlav Klonimirović. Za vlády cára Štefana Dušana (1331 – 1355) bola väčšina Balkánu ovládaná Srbskom. Najvýznamnejšou panovníčkou Srbska sa
Po bitke na Kosovom poli v roku 1389 sa Srbsko postupne spolu s inými balkánskymi štátmi dostalo pod nadvládu Osmanskej ríše. Po početných povstaniach Srbsko v roku 1878 získalo samostatnosť (mesto Belehrad a okolie už v roku 1867). V roku 1912 sa Srbsko zúčastnilo prvej balkánskej vojny spolu s Čiernou Horou, Bulharskom a Gréckom proti Osmanskej ríši. Srbská 1. armáda pod vedením princa Alexandra zvíťazila nad tureckou armádou v bitke pri Kumanove, a Srbsko dosiahlo rozšírenie svojho územia o väčšinu Kosova a časť Macedónie. 
V roku 1914 v Sarajeve srbskí nacionalisti uskutočnili atentát na Františka Ferdinanda d'Este a po vypršaní ultimáta 28. júla vyhlásilo Rakúsko-Uhorsko Srbsku vojnu. Počas vojny bolo územie obsadené a srbská časť Macedónie bola pripojená k Bulharsku. Po skončení prvej svetovej vojny sa Srbsko stalo súčasťou Kráľovstva SHS. Počas 2. svetovej vojny bola v krátkom ťažení Osi Juhoslávia na jar 1941 porazená a Srbsko bolo okupované, časti územia boli pripojené k talianskemu protektorátu v Čiernej Hore, Albánsku, časť územia pripadla Maďarsku a Bulharsku, ktoré sa podieľali na útoku na Juhosláviu, časť územia bola súčasťou bábkového Chorvátska. Zvyšok územia bol pod nemeckou okupáciou. Na okupovanom území vznikol odboj, ktorý viedol Draža Mihajlovič (neskôr minister obrany exilovej vlády v Londýne). Ďalším centrom odboja sa stal komunistický odboj, ktorého vodcom bol Josip Broz Tito.
Od roku 1945 bolo Srbsko súčasťou komunistickej Juhoslávie na čele s prezidentom Titom. Potom sa republika rozpadla. V roku 1992 utvorilo Srbsko spolu s Čiernou Horou federáciu – Federatívnu republiku Juhosláviu. Neskôr krajina dostala nové meno – Srbsko a Čierna Hora. V roku 2006 vyhlásila Čierna Hora po tesnom referende nezávislosť (3. júna) a 5. júna Srbská republika prevzala nástupníctvo po Srbsku a Čiernej Hore.

Jazyky

Úradným jazykom je srbčina, vo Vojvodine aj maďarčina, slovenčina, rumunčina, chorvátčina a rusínčina.

Kultúra

V minulosti bolo Srbsko hraničnou krajinou dôležitých ríš. Cez terajšie územie Srbska prechádzala hranica medzi Západorímskou ríšou a Východorímskou ríšou pozdĺž Dunaja, rovnako prechádzala hranica medzi Osmanskou ríšou a Rakúskom-Uhorskom. Všetko to zanechalo svoje stopy. Zatiaľ čo sever Srbska je orientovaný viac stredoeurópsky, na juhu je cítiť viac orient.
Najväčší vplyv na srbskú kultúru mala Byzantská ríša. Dá sa to odpozorovať v náboženstve Srbov. Veľkú úlohu majú v srbskej kultúre srbské kláštory, z ktorých prevažná väčšina bola vybudovaná už v stredoveku.
Pyrometer

Pyrometer je zariadenie na bezkontaktné meranie teploty na povrchu materiálov. Merajú sa ním väčšinou teploty v rozsahu -50°C až +3500°C. Náuka o bezkontaktnom meraní teploty sa nazýva pyrometria. Názov pyrometer je odvodený z gréckych slov pyr (oheň) a metrein (merať).
Fakulta prírodných vied Univerzity sv. Cyrila a Metoda v Trnave

Fakulta prírodných vied Univerzity sv. Cyrila a Metoda je súčasťou Univerzity sv. Cyrila a Metoda. Vznikla 1. augusta 1997. Poskytuje vzdelanie na všetkých troch stupňoch vysokoškolského štúdia (bakalárske, magisterské, doktorandské).
Big Bang (album)

Certifikácia

Predaje prekročili 100 000 kópií, čím si album od RIAJ (Asociácia nahrávacieho priemyslu Japonska) vyslúžil označenie zlatý.